Педро Салинас
Статуята

Превод от испански: Рада Панчовска, —

chitanka.info

ДАНО не си нищо,

ти, от камък, освен своя камък.

Дано да си

само материя, твърда,

сурова и благородна,

в камънака без цвете.

Ръцете, които те подхвърлиха,

онази фалшива усмивка,

плътта, която напомняш,

всичко ми се забравя

по връхчетата на пръстите,

в онзи допир тъй чист,

с който се връщаш да бъдеш

камък, с душа от камък;

да бъдеш най-напред, земя,

първото, което си била,

първото

(но не тази форма фалшива),

което аз бях.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.